In nomine sancte et individue Trinitatis, amen. Philippus, Dei gracia Francorum rex. Noverint universi pariter et futuri quod nos pietatis intuitu, et ob salutem anime nostre et antecessorum nostrorum, Capellano capelle nostre Senonensis, qui assiduus sit in capella, et singulis diebus ibi celebret divina, sicut alii capellani in aliis capellis nostris, damus duos modios frumenti ad mensuram parisiensem percipiendos ab eo, singulis annis, in granario nostro senon., et duos modios, vini de clauso nostro senon., ad mensuram senon., et viginti solidos parisiensis monete de redditibus nostris, Senonis. Omnia autem ista percipiet predictus capellanus annuatim in festo Omnium-Sanctorum. Quod ut perpetuum robur obtineat, presentem paginam sigilli mei auctoritate et regii Karactere inferius annotato precepimus confirmari. Actum, Moreto, anno ab incarnatione Domini Mº ducentesimo, regni nostri anno vicesimo-secundo. Astantibus in palatio nostro quorum nomina supposita sunt et signa: dapifero nullo; signum Guidonis, buticularii; signum Mathei, camerarii; signum Droconis, constabularii. Data vacante cancellaria. (Mon. royal).